Роден е около 1861 година в българския южномакедонски град Кукуш, тогава в пределите на Османската империя, днес Килкис в Гърция. Съученик е на Иван Хаджиниколов и когато избухва въстанието в Босна и Херцеговина (1875) Хаджиниколов го привлича към идеята си да основат революционна организация, която да подготви населението за въстание. Двамата включват и други юноши, свои бивши съученици (Ицо Вълчов, Вано Дупков, Кольо Тодоров и други), но младежкият опит е неуспешен.